CELEX: 52019PC0457
Language: sl
Date: 2019-10-11
Title: Predlog SKLEP SVETA o stališču, ki se v imenu Evropske unije zastopa v Skupnem odboru CETA, ustanovljenem na podlagi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani, v zvezi s sprejetjem sklepa o upravnih in organizacijskih zadevah v zvezi z delovanjem Pritožbenega sodišča

EVROPSKA KOMISIJA
            Bruselj, 11.10.2019
            COM(2019) 457 final
            2019/0217(NLE)
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru CETA, ustanovljenem na podlagi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani, v zvezi s sprejetjem sklepa o upravnih in organizacijskih zadevah v zvezi z delovanjem Pritožbenega sodišča
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Unije zastopa v Skupnem odboru CETA, ustanovljenem na podlagi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani, v zvezi s predvidenim sprejetjem sklepa o upravnih in organizacijskih zadevah v zvezi z delovanjem Pritožbenega sodišča.
            
            
               2.Ozadje predloga
            
            
               2.1.Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani
            
            
               Cilj Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) je liberalizirati in olajšati trgovino in naložbe ter spodbujati tesnejše gospodarske odnose med Evropsko unijo in Kanado (v nadaljnjem besedilu: pogodbenici). Sporazum je bil podpisan 30. oktobra 2016 in se začasno uporablja od 21. septembra 2017.
            
            
               2.2.Skupni odbor CETA 
            
            
               Skupni odbor CETA je ustanovljen na podlagi člena 26.1 Sporazuma, ki določa, da Skupni odbor CETA sestavljajo predstavniki Evropske unije in predstavniki Kanade, sopredsedujeta pa mu minister Kanade za mednarodno trgovino in član Evropske komisije, odgovoren za trgovino, ali njuna pooblaščenca. Skupni odbor CETA se sestane enkrat letno ali na zahtevo katere koli pogodbenice ter sporazumno določi svoj časovni razpored sestankov in dnevni red. Skupni odbor CETA je pristojen za vsa vprašanja v zvezi s trgovino in naložbami med pogodbenicama ter izvajanjem in uporabo tega sporazuma. Pogodbenica lahko Skupnemu odboru CETA predloži kakršno koli zadevo, povezano z izvajanjem in razlago tega sporazuma, ali kakršno koli drugo zadevo, ki se nanaša na trgovino in naložbe med pogodbenicama.
            
            
               V skladu s členom 26.3 je Skupni odbor CETA pooblaščen za odločanje o vseh zadevah, če je tako določeno v tem sporazumu, na podlagi obojestranskega soglasja. Odločitve Skupnega odbora CETA so za pogodbenici zavezujoče, pri čemer je treba izpolniti vse potrebne notranje zahteve in končati notranje postopke, pogodbenici pa morata navedene odločitve izvajati.
            
            
               V skladu s členom 26.2.4 Sporazuma lahko specializirani odbori, vključno z Odborom za storitve in naložbe, predlagajo osnutke sklepov, ki jih sprejme Skupni odbor CETA.
            
            
               V skladu s pravilom 10.2 poslovnika Skupnega odbora CETA in specializiranih odborov
                  1
                lahko Skupni odbor CETA v obdobju med sestanki sprejme sklepe ali priporočila s pisnim postopkom, če pogodbenici Sporazuma odločita z medsebojnim soglasjem. V ta namen sopredsednika v skladu s členom 7 članom Skupnega odbora CETA razpošljeta besedilo predloga v pisni obliki in določita rok, do katerega člani sporočijo pomisleke ali želene spremembe. Po preteku roka se v skladu s členom 7 pošlje obvestilo o sprejetih predlogih, ki se vključijo v zapisnik naslednjega sestanka.
            
            
               2.3.Predvideni akt Skupnega odbora CETA 
            
            
               Skupni odbor CETA v skladu s členom 8.28.7 Sporazuma (v nadaljnjem besedilu: predvideni akt) sprejme sklep o upravnih in organizacijskih zadevah v zvezi z delovanjem Pritožbenega sodišča.
            
            
               Zato je namen predvidenega akta izvajati člen 8.28.7 Sporazuma. 
            
            
               Predvideni akt bo za pogodbenice zavezujoč. Člen 26.3.2 Sporazuma določa: „Odločitve Skupnega odbora CETA so za pogodbenici zavezujoče, pri čemer je treba izpolniti vse potrebne notranje zahteve in končati notranje postopke, pogodbenici pa navedene odločitve izvajata.“
            
            
               3.Stališče, ki se zastopa v imenu Unije
            
            
               Kot je določeno v odstavku 6(f) skupnega interpretativnega instrumenta o Sporazumu, so se Evropska unija in njene države članice ter Kanada dogovorile, da bodo nemudoma začele nadaljnje delo v zvezi z izvajanjem določb Sporazuma o reševanju naložbenih sporov, tako imenovanim „sistemom sodišč za naložbe“
                  2
               .
            
            
               V skladu s členom 8.28.7 Sporazuma „Skupni odbor CETA nemudoma sprejme sklep, ki določa naslednje upravne in organizacijske zadeve v zvezi z delovanjem Pritožbenega sodišča: (a) upravno podporo; (b) postopke za začetek in vodenje pritožb ter postopke za vračanje zadev Sodišču zaradi prilagoditve odločbe, če je to potrebno; (c) postopke za zapolnitev prostega mesta na Pritožbenem sodišču in v senatu Pritožbenega sodišča, ustanovljenem za obravnavo zadeve; (d) plačila za člane Pritožbenega sodišča; (e) določbe v zvezi s stroški pritožb; (f) število članov Pritožbenega sodišča; ter (g) kakršne koli druge elemente, za katere ugotovi, da so nujni za učinkovito delovanje Pritožbenega sodišča.“
            
            
               Odstavek 6(g) skupnega interpretativnega instrumenta o Sporazumu določa: „Sporazum CETA je prvi sporazum, ki vključuje pritožbeni mehanizem, ki bo omogočal popravljanje napak in zagotovil doslednost odločitev prvostopenjskega sodišča.“ Poleg tega izjava št. 36 Komisije in Sveta, ki je bila ob priložnosti, ko je Svet sprejel sklep o odobritvi podpisa sporazuma CETA v imenu Unije, vključena v zapisnik Sveta, določa: „Pritožbeni mehanizem iz člena 8.28 celovitega gospodarskega in trgovinskega sporazuma bo organiziran in izboljšan, da bo v celoti zmožen zagotoviti doslednost odločb na prvi stopnji in s tem prispevati k pravni varnosti. Za to je potrebno zlasti naslednje: Sestava sodišča bo organizirana tako, da bo zagotovljena kar največja kontinuiteta. Predvideno bo, da se bodo morali vsi člani pritožbenega sodišča seznaniti z odločbami tistih oddelkov pritožbenega sodišča, ki jim ne pripadajo. Pritožbeno sodišče bo lahko v primerih, v katerih bodo obravnavana pomembna načelna vprašanja ali glede katerih se mnenja oddelkov sodišča razlikujejo, zasedalo „velikem senatu“.“
                  3
               
            
         
         
            
               Predvideni akt izvaja te zaveze z vključitvijo podrobnih pravil o sestavi Pritožbenega sodišča in upravnih ureditev (člen 2 predvidenega akta) ter o vodenju pritožb (člen 3). Predvideni akt bo začel veljati na datum začetka veljavnosti Sporazuma (člen 4).
            
            
               Ta predlog je v skladu z drugimi pobudami o izvajanju sistema sodišč za naložbe v okviru sporazuma CETA. Komisija od junija 2018 sodeluje z državami članicami v Odboru Sveta za trgovinsko politiko za storitve in naložbe ter s Kanado pri svežnju štirih osnutkov sklepov o: 
            
            
               –pravilih o upravnih in organizacijskih zadevah v zvezi z delovanjem Pritožbenega sodišča v skladu s členom 8.28.7 Sporazuma, 
            
            
               –kodeksu ravnanja za člane Sodišča, Pritožbenega sodišča in mediatorje v skladu s členom 8.44.2 Sporazuma, 
            
            
               –pravilih o mediaciji, ki jih uporabljata stranki v sporu, v skladu s členom 8.44.3(c) Sporazuma ter 
            
            
               –pravilih o postopku za sprejetje razlag v skladu s členom 8.31.3 in členom 8.44.3(a) Sporazuma.
            
            
               Delo na drugih področjih izvajanja sistema sodišč za naložbe se nadaljuje, vključno v zvezi z izborom in imenovanjem članov Sodišča in Pritožbenega sodišča ter plačili zanje. Čeprav je znesek za plačila za člane Sodišča in Pritožbenega sodišča predmet razprav z državami članicami in Kanado, je Komisija v preteklosti ocenila, da bi stalni letni stroški sistema sodišč za naložbe v okviru sporazuma CETA znašali približno 800 000 EUR, kar bi se enakovredno razdelilo med Kanado in EU
                  4
               . Zato bi učinek teh stalnih stroškov na proračun EU znašal približno 400 000 EUR na leto. Ti stroški bodo vključeni v proračun EU za leto 2021.
            
            
               Zato je v zvezi s predvidenim aktom primerno določiti stališče, ki se v imenu Unije zastopa v Skupnem odboru CETA, da se zagotovi učinkovito izvajanje Sporazuma.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, s katerimi se ureja zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko odločilno vplivajo na vsebino ureditve, ki jo sprejme zakonodajalec Unije
                  5
               .
            
            
               4.1.2.Uporaba v obravnavanem primeru
            
            
               Skupni odbor CETA je organ, ustanovljen s sporazumom, in sicer s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum).
            
            
               Akt, k sprejetju katerega se poziva Skupni odbor CETA, je akt s pravnim učinkom. Predvideni akt bo v skladu s členom 26.3.2 Sporazuma za pogodbenici zavezujoč po mednarodnem pravu. 
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
         
         
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Zato sta materialna pravna podlaga za predlagani sklep člen 207(3) in prvi pododstavek člena 207(4) PDEU. 
            
            
               4.3.Sklep
            
            
               Pravna podlaga za predlagani sklep bi morala biti člen 207(3) in prvi pododstavek člena 207(4) v povezavi s členom 218(9) PDEU.
            
            
               5.Verodostojni jeziki in objava predvidenega akta
            
            
               Ker se bo z aktom Skupnega odbora CETA izvajal Sporazum na področju reševanja naložbenih sporov med vlagatelji in državami, ga je primerno sprejeti v vseh verodostojnih jezikih Sporazuma
                  6
                in ga po sprejetju objaviti v Uradnem listu Evropske unije.
            
            
               2019/0217 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru CETA, ustanovljenem na podlagi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani, v zvezi s sprejetjem sklepa o upravnih in organizacijskih zadevah v zvezi z delovanjem Pritožbenega sodišča
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije ter zlasti člena 207(3) in prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sklep Sveta (EU) 2017/37
                  7
                določa podpis, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum). Sporazum je bil podpisan 30. oktobra 2016.
            
            
               (2)Sklep Sveta (EU) 2017/38
                  8
                določa, da se deli Sporazuma začasno uporabljajo, kar vključuje vzpostavitev Skupnega odbora CETA. Sporazum se začasno uporablja od 21. septembra 2017.
            
            
               (3)V skladu s členom 26.3.1 Sporazuma je Skupni odbor CETA za dosego ciljev Sporazuma pooblaščen za odločanje o vseh zadevah, če je tako določeno v Sporazumu.
            
            
               (4)V skladu s členom 26.3.2 so odločitve Skupnega odbora CETA za pogodbenici zavezujoče, pri čemer je treba izpolniti vse potrebne notranje zahteve in končati notranje postopke, pogodbenici pa navedene odločitve izvajata.
            
         
         
            
               (5)V skladu s členom 8.28.7 Sporazuma Skupni odbor CETA sprejme sklep o upravnih in organizacijskih zadevah v zvezi z delovanjem Pritožbenega sodišča.
            
            
               (6)Za zagotovitev učinkovitega izvajanja Sporazuma je zato primerno določiti stališče, ki se v imenu Unije zastopa v Skupnem odboru CETA, na podlagi priloženega osnutka sklepa Skupnega odbora CETA glede Pritožbenega sodišča –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Evropske unije zastopa v Skupnem odboru CETA v zvezi s sprejetjem sklepa o upravnih in organizacijskih zadevah v zvezi z delovanjem Pritožbenega sodišča, temelji na osnutku sklepa Skupnega odbora CETA, ki je priložen temu sklepu Sveta.
            
            
               Člen 2
            
            
               1.Sklep Skupnega odbora CETA se sprejme v vseh verodostojnih jezikih Sporazuma. 
            
            
               2.Sklep, ki ga sprejme Skupni odbor CETA, se objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep št. 001/2018 Skupnega odbora CETA z dne 26. septembra 2018 glede sprejetja njegovega poslovnika in poslovnikov specializiranih odborov (UL L 190, 27.7.2018, str. 13), ki je na voljo na spletišču GD za trgovino 
                  http://trade.ec.europa.eu/doclib/docs/2019/february/tradoc_157677.pdf
                  .
               
               
                  
                     (2)
                  
                        Skupni interpretativni instrument o celovitem gospodarskem in trgovinskem sporazumu (CETA) med Kanado ter Evropsko unijo in njenimi državami članicami (UL L 11, 14.1.2017, str. 3).
               
               
                  
                     (3)
                  
                        Izjave za zapisnik Sveta (UL L 11, 14.1.2017, str. 9). 
               
               
                  
                     (4)
                  
                        To so ocene stalnih letnih stroškov sistema sodišč za naložbe v okviru sporazuma CETA (če ni sporov), tj. osnovnih plačil za člane Sodišča in Pritožbenega sodišča.
               
               
                  
                     (5)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI:EU:C:2014: 2258, točke 61 do 64. 
               
               
                  
                     (6)
                  
                        V skladu s členom 30.11 (Verodostojna besedila) Sporazuma je Sporazum sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsaka različica enako verodostojna.
               
               
                  
                     (7)
                  
                        Sklep Sveta (EU) 2017/37 z dne 28. oktobra 2016 o podpisu, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1).
               
               
                  
                     (8)
                  
                        Sklep Sveta (EU) 2017/38 z dne 28. oktobra 2016 o začasni uporabi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1080).
               
            
      
    ---documentbreak--- 
      
         
               EVROPSKA KOMISIJA
            Bruselj, 11.10.2019
            COM(2019) 457 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru CETA, ustanovljenem na podlagi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani, v zvezi s sprejetjem sklepa o upravnih in organizacijskih zadevah v zvezi z delovanjem Pritožbenega sodišča
            
               
         
         
            
               PRILOGA 
            
            
               OSNUTEK
            
            
               SKLEP št. […/2019] SKUPNEGA ODBORA CETA
            
            
               z dne ...
            
            
               o upravnih in organizacijskih zadevah v zvezi z delovanjem Pritožbenega sodišča 
            
            
               SKUPNI ODBOR CETA JE –
            
            
               ob upoštevanju člena 26.1 Celovitega gospodarskega in trgovinskega sporazuma med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum), 
            
            
               ob upoštevanju, da člen 8.28.7 Sporazuma določa, da Skupni odbor CETA sprejme sklep o upravnih in organizacijskih zadevah v zvezi z delovanjem Pritožbenega sodišča –
            
            
               SPREJEL NASLEDNJI SKLEP:
            
            
               Člen 1
            
            
               Opredelitev pojmov
            
            
               V tem sklepu se uporabljajo naslednje opredelitve pojmov:
            
            
               (a)opredelitve pojmov iz člena 1.1 (Opredelitev pojmov splošne uporabe) poglavja ena (Splošna opredelitev pojmov in uvodne določbe) Sporazuma,
            
            
               (b)opredelitve pojmov iz člena 8.1 (Opredelitev pojmov) poglavja osem (Naložbe) Sporazuma ter
            
            
               (c)„član“ pomeni člana Pritožbenega sodišča, ustanovljenega v skladu z oddelkom F (Reševanje naložbenih sporov med vlagatelji in državami) poglavja osem (Naložbe) Sporazuma.
            
            
               Člen 2
            
            
               Sestava in upravne ureditve
            
            
               1.Pritožbeno sodišče sestavlja šest članov, ki jih imenuje Skupni odbor CETA ob upoštevanju načel raznolikosti in enakosti spolov. Za namene tega imenovanja sta: 
            
            
               (a)dva člana izbrana izmed imenovanih kandidatov, ki jih predlaga Kanada, 
            
         
         
            
               (b)dva člana izbrana izmed imenovanih kandidatov, ki jih predlaga Evropska unija, ter 
            
            
               (c)dva člana izbrana izmed imenovanih kandidatov, ki jih predlaga Kanada ali Evropska unija ter nista državljana niti Kanade niti katere od držav članic Evropske unije.
            
            
               2.Skupni odbor CETA lahko odloči, da bo povečal število članov za večkratnike števila tri. Dodatna imenovanja se izvedejo na enaki osnovi, kot je določeno v odstavku 1.
            
            
               3.Člani se imenujejo za devetletni mandat brez možnosti podaljšanja. Ne glede na to pa je mandat treh od prvih šestih oseb, imenovanih v skladu s členom 8.28.3 Sporazuma, omejen na šest let. Navedene tri osebe se določijo z žrebom, pri čemer se izbere po en član iz vsake skupine članov, imenovanih v skladu s pododstavki 1(a), 1(b) in 1(c). Načeloma lahko član, ki opravlja funkcijo v senatu Pritožbenega sodišča, ko njegov mandat poteče, še vedno opravlja funkcijo v senatu do dokončanja postopkov navedenega senata, razen če predsednik Pritožbenega sodišča po posvetovanju z drugimi člani senata odloči drugače, in se samo za ta namen še vedno šteje za člana. Izpraznjena mesta Pritožbenega sodišča se zapolnjujejo sproti.
            
            
               4.Pritožbeno sodišče ima predsednika in podpredsednika, ki sta pristojna za organizacijska vprašanja in ju predsednik Skupnega odbora CETA izbere za dveletni mandat z žrebom izmed članov, ki so državljani tretjih držav. Funkciji opravljata na osnovi rotacije. Podpredsednik nadomesti predsednika, kadar je predsednik zadržan.
            
            
               5.Senat Pritožbenega sodišča, ustanovljen za obravnavo vsake zadeve v skladu s členom 8.28.5 Sporazuma, sestavljajo trije člani, pri čemer je bil en član imenovan v skladu s pododstavkom 1(a), en v skladu s pododstavkom 1(b) in en v skladu s pododstavkom 1(c). Senatu predseduje član, ki je bil imenovan v skladu s pododstavkom 1(c). 
            
            
               6.Predsednik Pritožbenega sodišča na osnovi rotacije v vsaki zadevi določi sestavo senata Pritožbenega sodišča, ki obravnava vse pritožbe, pri čemer se zagotovi, da je sestava senatov naključna in nepredvidljiva, hkrati pa imajo vsi člani enake možnosti, da lahko opravljajo svojo funkcijo.
            
            
               7.Pritožbeno sodišče lahko zaseda v senatu šestih članov, kadar zadeva, ki teče pred senatom, sproža resno vprašanje, ki vpliva na razlago ali uporabo poglavja osem Sporazuma. Pritožbeno sodišče zaseda v senatu šestih članov, kadar to zahtevata obe stranki v sporu ali večina članov odloči, da je to zaželeno. Predsednik Pritožbenega sodišča predseduje senatu s šestimi člani.
            
            
               8.Pritožbeno sodišče lahko sprejme lasten poslovnik.
            
            
               9.Člani zagotovijo, da so na voljo in lahko opravljajo funkcije, določene v tem sklepu in oddelku F (Reševanje naložbenih sporov med vlagatelji in državami) poglavja osem (Naložbe) Sporazuma.
            
            
               10.Za zagotovitev njihove razpoložljivosti se članom izplačuje redni mesečni honorar, ki ga določi Skupni odbor CETA.
            
            
               11.Honorarje iz odstavka 10 obe pogodbenici izplačata v enakih deležih na račun, ki ga upravlja sekretariat ICSID. Če ena od pogodbenic ne plača rednega honorarja, ga lahko po lastni presoji plača druga pogodbenica. Vsa taka zaostala plačila ostanejo zapadla, skupaj z ustreznimi obrestmi. 
            
            
               12.Honorarje in stroške članov senata, ustanovljenega za obravnavo zahteve, razen honorarjev iz odstavka 10, določi Skupni odbor CETA in jih razdeli med stranki v sporu na isti podlagi kot člen 8.39.5 Sporazuma.
            
            
               13.Na podlagi sklepa Skupnega odbora CETA se lahko redni honorar ter honorarji za delovne dneve preoblikujejo v redno plačo. V takšnem primeru člani izvajajo svoje funkcije s polnim delovnim časom in Skupni odbor CETA določi njihove osebne prejemke ter povezane organizacijske zadeve. V tem primeru člani ne smejo opravljati nobene druge poklicne dejavnosti, pridobitne ali nepridobitne, razen če to izjemoma odobri predsednik Pritožbenega sodišča.
            
            
               14.Sekretariat ICSID deluje kot sekretariat Pritožbenega sodišča in mu zagotavlja ustrezno podporo. Stroške za tako podporo si pogodbenici delita enakovredno.
            
            
               Člen 3
            
            
               Vodenje pritožb
            
            
               1.Katera koli od strank v sporu se lahko pri Pritožbenem sodišču pritoži v zvezi z odločbo, ki jo izda Sodišče, v skladu z oddelkom F (Reševanje naložbenih sporov med vlagatelji in državami) poglavja osem (Naložbe) v roku, določenem v členu 8.28.9(a) Sporazuma, in zaradi razlogov, določenih v členu 8.28.2 Sporazuma.
            
            
               2.Če Pritožbeno sodišče v celoti ali deloma ugodi pritožbi, v celoti ali delno spremeni ali razveljavi pravne ugotovitve in sklepe Sodišča. Pritožbeno sodišče navede, kako točno je spremenilo ali razveljavilo zadevne ugotovitve in sklepe Sodišča. 
            
            
               3.Če dejstva, ki jih je ugotovilo Sodišče, to dovoljujejo, Pritožbeno sodišče uporabi svoje lastne pravne ugotovitve in sklepe v zvezi s takimi dejstvi ter izda končno odločbo. Če to ni mogoče, izda sklep, s katerim ponovno predloži zadevo Sodišču, da v skladu z ugotovitvami in sklepi Pritožbenega sodišča izda odločbo. Če je to mogoče, Pritožbeno sodišče ponovno predloži zadevo istemu senatu Sodišča, ki je bil prvotno ustanovljen, da odloči o zadevi. 
            
         
         
            
               4.Pritožbeno sodišče pritožbo zavrne, kadar ugotovi, da je neutemeljena. Pritožbo lahko zavrne tudi po pospešenem postopku, če je jasno, da je očitno neutemeljena. Če Pritožbeno sodišče zavrne pritožbo, odločba, ki jo je izdalo Sodišče, postane dokončna.
            
            
               5.Praviloma pritožbeni postopki ne smejo preseči 180 dni od dneva, ko je stranka v sporu uradno sporočila svojo odločitev o pritožbi, do dneva, ko Pritožbeno sodišče izda sklep ali odločbo. Če Pritožbeno sodišče meni, da ne more izdati sklepa ali odločbe v 180 dneh, stranki v sporu pisno obvesti o razlogih za zamudo skupaj z oceno o roku, v katerem bo izdalo sklep ali odločbo. Treba je storiti vse, da se zagotovi, da pritožbeni postopki ne presežejo 270 dni.
            
            
               6.Stranka v sporu, ki vloži pritožbo, zagotovi jamstvo za stroške pritožbenega postopka, kot ga določi senat Pritožbenega sodišča, ki je bil ustanovljen za obravnavo zadeve. Stranka v sporu zagotovi tudi druga jamstva, ki jih lahko naloži Pritožbeno sodišče.
            
            
               7.Za pritožbeni postopek se smiselno uporabljajo določbe členov 8.20 (Mediacija), 8.24 (Postopki na podlagi drugega mednarodnega sporazuma), 8.26 (Financiranje s strani tretje osebe), 8.31 (Pravo, ki se uporablja, in njegova razlaga), 8.34 (Začasne odredbe), 8.35 (Ustavitev), 8.36 (Preglednost postopkov)
                  1
               , 8.38 (Pogodbenica, ki ni stranka v sporu), 8.39 (Končna odločba) in 8.40 (Odškodnina ali drugo nadomestilo) Sporazuma.
            
            
               Člen 4
            
            
               Začetek veljavnosti
            
            
               Ta sklep se objavi in začne veljati na dan začetka veljavnosti oddelka F (Reševanje naložbenih sporov med vlagatelji in državami) poglavja osem (Naložbe) Sporazuma, pri čemer si morata pogodbenici izmenjati pisna obvestila po diplomatski poti, ki potrjujejo, da sta izpolnili potrebne notranje zahteve in dokončali postopke. 
            
            
               V … dne …
            
         
         
            
                  
                     (1)
                  
                        Pojasniti je treba, da se na seznam dokumentov, ki se dajo na voljo javnosti v skladu s členom 3(1) pravil UNCITRAL o preglednosti, vključijo obvestilo o pritožbi, obvestilo o nameri za izločitev člana in sklep o izločitvi člana.